 **TUKUMA NOVADA DOME**

Reģistrācijas Nr.90000050975

Talsu iela 4, Tukums, Tukuma novads, LV-3101,

tālrunis 63122707, fakss 63107243, mobilais tālrunis 26603299, 29288876

[www.tukums.lv](http://www.tukums.lv/) e-pasts: [dome@tukums.lv](mailto:dome@tukums.lv)

Tukumā

APSTIPRINĀTS

ar Tukuma novada Domes priekšsēdētāja 18.02.2016. rīkojumu Nr.28-d “Par Tukuma novada pašvaldības izglītības iestāžu vadītāju amatu pretendentu atlases konkursu nolikuma apstiprināšanu”

**Tukuma novada pašvaldības izglītības iestāžu vadītāju amatu**

**pretendentu atlases konkursa nolikums**

## Izdots saskaņā ar Ministru kabineta 2014.gada 19.augusta noteikumu Nr.496 „Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” 4.1.apakšpunktu

**I. Vispārīgie jautājumi**

1. Nolikums nosaka kārtību, kādā Tukuma novada pašvaldība organizē konkursus uz vakantajām Tukuma novada pašvaldības izglītības iestāžu vadītāju amatu vietām (turpmāk – konkurss).
2. Konkursa mērķis ir paaugstināt izglītības iestādes darba kvalitāti un efektivitāti, izvēloties atbilstošāko kandidātu Tukuma novada pašvaldības izglītības iestādes vadītāja amatam.
3. Konkursa uzdevums ir izvērtēt konkursa dalībnieku profesionālo sagatavotību un atbilstību izglītības iestādes vadītāja amatam.

**II. Prasības pretendentiem un iesniedzamie dokumenti**

1. Prasības izglītības iestādes vadītāja amata pretendentiem:
   1. uz pretendentu neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu;
   2. izglītība atbilstoši [Izglītības likumā](http://nais.lv/text.cfm?Ref=0101032014081900496&Req=0101032014081900496&Key=0103011998102932781&Hash=) un Ministru kabineta [noteikumos par pedagogiem nepieciešamo izglītību un profesionālo kvalifikāciju un profesionālās pilnveides kārtību](http://nais.lv/text.cfm?Ref=0101032014081900496&Req=0101032014081900496&Key=0101032013070200363&Hash=) noteiktajām prasībām;
   3. valsts valodas zināšanas augstākajā līmenī atbilstoši [Valsts valodas likuma](http://nais.lv/text.cfm?Ref=0101032014081900496&Req=0101032014081900496&Key=0103011999120932770&Hash=) prasībām un vismaz vienas Eiropas Savienības oficiālās valodas zināšanas profesionālajai darbībai nepieciešamajā apjomā;
   4. vismaz triju gadu pedagoģiskā darba pieredze attiecīgajā izglītības jomā vai izglītības vadības darbā. Par priekšrocību tiks uzskatīta pieredze attiecīgi vispārējās izglītības, pirmsskolas izglītības, profesionālās ievirzes izglītības iestādes vadības darbā;
   5. iemaņas darbā ar datoru;
   6. zināšanas izglītības iestāžu finansēšanas jautājumos.
2. Par 4.4. punktā minēto izglītības vadības darbu tiek uzskatīts:
   1. darbs izglītības iestādes vadītāja vai vadītāja vietnieka amatā;
   2. darbs pirmsskolas izglītības metodiķa amatā (pretendējot uz pirmsskolas izglītības iestādes vadītāja amatu);
   3. darbs valsts vai pašvaldības izglītības pārvaldē, ja tas saistīts ar izglītības darba un izglītības iestāžu darbinieku organizēšanu, vadīšanu un kontroli;
   4. cits darbs, ja tas saistīts ar izglītības darba un izglītības iestāžu darbinieku organizēšanu, vadīšanu un kontroli (metodisko apvienību, nevalstisko organizāciju u.c. vadītāji).
3. Iesniedzamie dokumenti:
   1. pieteikums ar tam pievienoto konkursa pretendenta aptaujas anketu;
   2. īss dzīves un darba gaitu pārstāsts (CV);
   3. izglītību un kvalifikāciju apliecinošu dokumentu kopijas;
   4. valsts valodas prasmes apliecības kopija (ja nepieciešams);
   5. rekomendācijas un ieteikuma vēstules, ja tādas ir;
   6. pretendenta redzējums par attiecīgās izglītības iestādes attīstības virzieniem (līdz 3 lpp. datorrakstā);
   7. apliecinājums, ka uz pretendentu neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu (1.pielikums).
4. Ja pretendents konkursa sludinājumā norādītajā termiņā neiesniedz visus nepieciešamos dokumentus, attiecīgais pieteikums netiek izskatīts.
5. Ja noteiktajā termiņā dokumentus nav iesniedzis neviens pretendents, tiek sludināts atkārtots konkurss.

**III. Konkursa organizācija un norise**

1. Izglītības iestādes vadītāja amata pretendentu izvērtēšanai tiek izveidota konkursa komisija (turpmāk – komisija). Komisija katram konkursam atsevišķi tiek izveidota ar Tukuma novada Domes priekšsēdētāja vai priekšsēdētāja vietnieka rīkojumu.
2. Konkursu organizē un dokumentē Tukuma novada Izglītības pārvalde (turpmāk – Pārvalde).
3. Sludinājumu par konkursu publicē laikrakstā “Neatkarīgās Tukuma Ziņas”, tīmekļa vietnēs [www.tukums.lv](http://www.tukums.lv), [www.tip.edu.lv](http://www.tip.edu.lv). un Nodarbinātības valsts aģentūras vakanču portālā. Sludinājumā norāda: izglītības iestādi, prasības pretendentiem, iesniedzamos dokumentus, kā arī pieteikšanās termiņu, vietu un kontaktinformāciju.
4. Konkurss norit divās kārtās:
   1. pirmajā kārtā komisija, piešķirot attiecīgu punktu skaitu, atbilstoši iesniegtajiem dokumentiem novērtē katra pretendenta atbilstību šā nolikuma 4.punktā izvirzītajām prasībām;
   2. otrajā kārtā (intervija ar pretendentu) piedalīties tiek uzaicināti pretendenti, kuru iesniegtie dokumenti atbilst konkursa nolikumā noteiktajām prasībām. Otrajā kārtā komisija, piešķirot attiecīgu punktu skaitu, izvērtē pretendenta iesniegto redzējumu par izglītības iestādes attīstības virzieniem, kompetenci iestādes vadības jomā un izglītības nozares jautājumos, motivāciju vadīt attiecīgo izglītības iestādi, saskarsmes un komunikācijas prasmes.
5. Pretendentu izvērtēšanas kritēriji un maksimāli iespējamais punktu skaits par katru kritēriju noteikts pretendenta izvērtēšanas kritēriju tabulā (2.pielikums).
6. Ja komisija 1.kārtā konstatē pretendenta neatbilstību šā nolikuma 4.1., 4.2., 4.3. un 4.4.apakšpunktā noteiktajām prasībā, pretendents tiek izslēgts no turpmākās dalības konkursā. Pretendentam, kura neatbilstība konkursa nolikumam konstatēta konkursa 1.kārtā, komisijas lēmumu paziņo rakstiski piecu darba dienu laikā pēc konkursa 1.kārtas komisijas sēdes.
7. Pretendentus telefoniski un rakstiski (informāciju nosūtot uz pieteikumā norādīto e -pasta adresi) informē par izvirzīšanu otrajai kārtai un intervijas laiku.
8. Intervijas laikā komisija pretendentu vērtēšanā var izmantot šādus papildus kritērijus:
   1. atbilstība izglītības iestādes vadītāja amata kompetencēm;
   2. pieredze un zināšanas attiecīgajā izglītības jomā;
   3. personīgās īpašības;
   4. zināšanas iestādes finansēšanas jautājumos un jautājumos par iestādes darbību;
   5. motivācija darbam attiecīgajā izglītības iestādē;
   6. izpratne par dažādiem ar darbu netieši saistītiem, bet būtiskiem jautājumiem;
   7. saņemtās atsauksmes.
9. Ja pretendents attaisnojošu iemeslu dēļ (slimība, komandējums utt.) nevar ierasties uz interviju, tad komisija ir tiesīga vienoties ar pretendentu par citu intervijas laiku.
10. Ja pretendents neierodas uz interviju un viņa neierašanās iemesls nav attaisnojošs vai pretendents nav paziņojis par neierašanās iemeslu, pretendents tiek izslēgts no turpmākās dalības konkursā.
11. Komisija ir tiesīga izlemt, kādi pretendenta neierašanās iemesli uzskatāmi par attaisnojošiem.
12. Lēmumu par pretendenta atbilstību pieņem, pamatojoties uz pirmajā un otrajā kārtā iegūtā individuālā vērtējuma vidējo punktu skaitu.
13. Komisija vienojas par piemērotākā pretendenta ieteikšanu iecelšanai attiecīgās izglītības iestādes vadītāja amatā. Ja komisijas locekļi nevar vienoties par vienu piemērotāko pretendentu, lēmumu pieņem, atklāti balsojot, ar klātesošo balsu vairākumu. Ja balsu skaits sadalās vienādi, izšķirošā balss ir komisijas priekšsēdētājam.
14. Komisija ir tiesīga pieņemt lēmumu, ja sēdē piedalās vismaz puse komisijas locekļu.
15. Komisijas sēdes protokolē. Protokolēšanu nodrošina Pārvalde. Protokolus paraksta komisijas priekšsēdētājs un protokolists.
16. Komisija pieņem galīgo lēmumu bez pretendentu klātbūtnes un par rezultātiem paziņo katram pretendentam rakstveidā piecu darba dienu laikā pēc konkursa noslēguma.
17. Komisija sagatavo pamatotu ierosinājumu pašvaldībai par izvirzītajām prasībām atbilstošākā pretendenta pieņemšanu darbā.
18. Ja Komisija nevienu no pretendentiem neizvēlas par atbilstošu izglītības iestādes vadītāja amatam, komisija pieņem lēmumu par atkārtota konkursa izsludināšanu.
19. Komisijas sēžu protokoli, konkursa vērtējumu tabulas un citi konkursa dokumenti tiek uzglabāti Pārvaldē atbilstoši lietvedības prasībām.

1.pielikums

Tukuma novada pašvaldības izglītības iestāžu vadītāju amatu pretendentu atlases konkursa nolikumam

Konkursa uz

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(iestāde)

vadītāja amatu pretendenta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas kods)

APLIECINĀJUMS

Tukumā, \_\_\_.\_\_\_.20\_\_\_.

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ apliecinu, ka uz mani

(vārds, uzvārds)

neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu.

\_\_\_\_\_\_\_\_\_\_\_\_\_\_\_\_\_\_\_\_

(paraksts)

2.pielikums

Tukuma novada pašvaldības izglītības iestāžu vadītāju amatu pretendentu atlases konkursa nolikumam

**Pretendenta izvērtēšanas kritēriju tabula**

**Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
| **Nr.p.k.** | **Pozīcija** | **Maksimālais punktu skaits** | **Iegūtais punktu skaits** |
| 1. | Izglītība – iegūtās izglītības pedagoģijā vai izglītībā, vai izglītības vadībā atbilstība konkursa nolikuma prasībām un Eiropas kvalifikāciju ietvarstruktūras (EKI) klasifikācijas līmeņiem\*:   * 1. EKI 8.līmenis   2. EKI 7.līmenis   3. EKI 6.līmenis   4. augstākā izglītība un apgūst pedagoģisko izglītību, vai otrā līmeņa profesionālā augstākā izglītība un B programma pedagoģijā vismaz 72 stundu apjomā | **4** |  |
| **3** |
| **2** |
| **1** |
|  | Pieredze izglītības jomā vai izglītības vadības darbā:   * 1. pēdējo triju gadu pieredze izglītības vadības darbā\*\*   2. pēdējo triju gadu pedagoģiskā darba pieredze izglītības jomā un iepriekšēja vismaz triju gadu darba pieredze izglītības vadības darbā attiecīgā veida un pakāpes izglītības iestādē   3. pēdējo triju gadu pedagoģiskā darba pieredze izglītības jomā un iepriekšēja darba pieredze izglītības vadības darbā   4. pēdējo triju gadu pedagoģiskā darba pieredze izglītības jomā   5. vismaz triju gadu pedagoģiskā darba pieredze izglītības jomā vai izglītības vadības darbā | **5** |  |
| **4** |
| **3** |
| **2** |
| **1** |
|  | Eiropas Savienības oficiālo valodu zināšanas (neskaitot valsts valodu) profesionālajai darbībai nepieciešamajā apjomā:   * 1. divu vai vairāku Eiropas Savienības oficiālo valodu zināšanas;   2. vienas Eiropas Savienības oficiālās valodas zināšanas | **2** |  |
| **1** |
|  | Atsauksmes, rekomendācijas | līdz **2** |  |
|  | **Kopā 1.kārtā** | **13** |  |
|  | Pretendenta redzējums par izglītības iestādes attīstības virzieniem | līdz **5** |  |
|  | Spējas sniegt kompetentas atbildes uz amata pienākumu pildīšanai atbilstošiem jautājumiem | līdz **5** |  |
|  | Pretendenta saskarsmes spējas, komunikācijas prasme | līdz **5** |  |
|  | Motivācija | līdz **5** |  |
|  | **Kopā 2.kārtā** | **20** |  |
|  | Papildus punkti\*\*\* | **2** |  |
|  | **Kopā** | **35** |  |

\* EKI līmeņu apraksti pievienoti (atbilstīgi MK 02.12.2008. noteikumiem Nr. 990 “Noteikumi par Latvijas izglītības klasifikāciju”);

\*\* - ar augstāko punktu skaitu tiek vērtēta pēdējo triju gadu pieredze vadības darbā tā veida izglītības iestādē, uz kuras vadītāja amatu notiek attiecīgais konkurss;

\*\*\* - Rakstiski pamatot!

Piezīmes izvērtēšanas laikā: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komisijas loceklis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_( paraksts, paraksta atšifrējums)

**\* Eiropas kvalifikāciju ietvarstruktūras (EKI)**

**augstākās izglītības klasifikācijas līmeņi un to apraksti**

|  |  |
| --- | --- |
| **EKI klasifikācijas līmeņu apraksti** | **EKI klasifikācikjas līmenis** |
| Doktora studijas (doktora grāds), īstenojamas pēc maģistra vai profesionālā maģistra grāda ieguves vai kā turpinājums izglītības programmai ar kodu 49. Studiju ilgums pilna laika studijās 3–4 gadi | 8 |
| 2. līmeņa profesionālā augstākā izglītība (5. līmeņa profesionālā kvalifikācija), īstenojama pēc vispārējās vai profesionālās vidējās izglītības ieguves. Studiju ilgums pilna laika studijās vismaz 5 gadi | 7 |
| 2. līmeņa profesionālā augstākā izglītība (profesionālā maģistra grāds vai 5. līmeņa profesionālā kvalifikācija un profesionālā maģistra grāds), īstenojama pēc bakalaura, profesionālā bakalaura grāda vai 5. līmeņa profesionālās kvalifikācijas ieguves. Studiju ilgums pilna laika studijās vismaz 1 gads. Kopējais pilna laika studiju ilgums 5 gadi | 7 |
| Akadēmiskā izglītība (maģistra grāds), īstenojama pēc bakalaura vai profesionālā bakalaura grāda ieguves. Studiju ilgums pilna laika studijās 1–2 gadi. Kopējais pilna laika studiju ilgums vismaz 5 gadi | 7 |
| 2. līmeņa profesionālā augstākā izglītība (5. līmeņa profesionālā kvalifikācija), īstenojama pēc bakalaura, profesionālā bakalaura grāda vai 5. līmeņa profesionālās kvalifikācijas ieguves. Studiju ilgums pilna laika studijās vismaz 1 gads. Kopējais pilna laika studiju ilgums vismaz 4 gadi | 6 |
| 2. līmeņa profesionālā augstākā izglītība (5. līmeņa profesionālā kvalifikācija), turpinājums izglītības programmai ar kodu 41. Studiju ilgums pilna laika studijās vismaz 1–2 gadi. Kopējais pilna laika studiju ilgums vismaz 4 gadi | 6 |
| Akadēmiskā izglītība (bakalaura grāds), īstenojama pēc vispārējās vai profesionālās vidējās izglītības ieguves. Studiju ilgums pilna laika studijās 3–4 gadi | 6 |
| 2. līmeņa profesionālā augstākā izglītība (5. līmeņa profesionālā kvalifikācija un profesionālā bakalaura grāds) vai 2. līmeņa profesionālā augstākā izglītība (5. līmeņa profesionālā kvalifikācija), īstenojama pēc vispārējās vai profesionālās vidējās izglītības ieguves. Studiju ilgums pilna laika studijās 4 gadi | 6 |